દેશમાં ઓક્ટોબર મહિનામાં મેન્યુફેક્ચરિંગ સેક્ટરની પ્રવૃત્તિ વધી હતી. કંપનીઓને નવા ઓર્ડર મળતા તેમણે ઉત્પાદન વધાર્યું હતું અને રોજગારનું સ્તર પણ વધાર્યું હતું. ઓક્ટોબર મહિનાનો નિક્કી ઈન્ડિયા મેન્યુફેક્ચરિંગ પરચેઝિંગ મેનેજર્સ ઈન્ડેક્સ(PMI) વધીને 53.1 થઈ ગયો હતો. સપ્ટેમ્બરમાં તે 52.2 હતો. છેલ્લાં ચાર મહિનામાં ઓક્ટોબરમાં કંપનીઓના નવા ઓર્ડર અને ઉત્પાદનમાં સૌથી ઝડપી વધારો જોવા મળ્યો હતો.